
2026 жылғы 31 тамыз 		№1968-26-00-2м/13638               Алматы облысы
       Өтеген батыр ауылы


Алматы облысының Іле аудандық соты төрағалық етуші судья Д.С.Ибраева, сот отырысының хатшысы К.Ерзакованың, жеке сот орындаушы А.О.Омаргалиевтың, борышкердың жұбайы Р.Е.Бекбосынованың, өндіріп алушы «Балқаш» Кредиттік Серіктестігі» жауапкершілігі шектеулі серіктестігінің өкілі Е.Е.Сулейменовтың қатысуларымен, ашық сот отырысында, сот ғимаратында жеке сот орындаушысы А.О.Омаргалиевтың борышкердің жылжымайтын мүлкіне өндіріп алу туралы ұсынымын қарап,

АНЫҚТАҒАНЫ:

	Жеке сот орындаушы В А.О.Омаргалиевтың соманы өндіріп алу атқарушылық өндірісі бойынша борышкердің меншігіндегі кадастрлық нөмірі- 03:046:101:2779, Алматы облысы, Іле ауданы, Ащыбулақ а/о, Коккайнар ауылы, Байтерек көшесі, 49 үй, 1 пәтер мекен-жайындағы жер учаскесімен жылжымайтын мүлкіне өндіріп алу  туралы арызбен сотқа жүгінді. 
	Алматы облысының мамандандырылған ауданарыл қэкономикалық сотының 2026 жылғы 16 сәуірдегі сот шешімінің негізінде  «Ернар» шаруа қожалығының басшысы Аманкул Советкалиевич Кожахметовтен «Балқаш» Кредиттік серіктестігі» жауапкершілігі шектеулі серіктестігінің пайдасына 15 000 000 (он бес миллион) теңге қарыз сомасы, 2 790 865 (екі миллион жеті жүз тоқсан мың сегіз жүз алпыс бес) теңге сыйақы сомасы, 533 725 (без жүз отыз үш мың жеті жүз жиырма бес) теңге мемлекеттік баж шығыны өндірілген. 
	2026 жылғы 29 мамырдағы № 1912-26-00-2/595-1 атқару парағы негізінде, борышкер А.С.Кожахметовтен «Балқаш» Кредиттік Серіктестігі» жауапкершілігі шектеулі серіктестігінің пайдасына жалпы қарыз сомасы 18 324 590 тенге өндіру туралы артқару құжаты негізінде атқарушылық өндірісі қозғалған.
	Қазіргі уақытқа дейін сот шешімі негізінде борышкер тарапынан  міндеттемелері орындалмай отыр. Сот орындаушы борышкердің жылжымайтын мүлкіне өндіріп алу қолдануды сұрайды.
Сот отырысында жеке сот орындаушы өтінішті қанағаттандыруды сұрап, сот шешімін орындау мақсатында борышкерге қатысты «Атқару өндірісі және сот орындаушыларының мәртебесі туралы» заңымен (әрі қарай-Заң) көзделген әрекеттер жасалғанын, борышкер сот актісінің талаптарын орындамай отырғанын, айтып ұсынысты қанағаттандыруды сұрады.
Борышкер А.С.Кожахметов сот отырысына қатыспады.
Қазақстан Республикасының Азаматтық процестік кодексінің (бұдан әрі - АПК) 249-бабының 2-бөлігіне сай сот отырысының өткізілетін уақыты мен орны туралы тиісінше хабарландырылған борышкердің немесе өндіріп алушының келмей қалуы істі қарауға кедергі болып табылмайды. Сот істі оның қатысуынсыз қарау мүмкін деп санайды. 

Борышкердің жұбайы Р.Е.Бекбосынова сотта ұсыныспен келісетіндіктерін, алайда өз бетінше жылжымайтын мүлікті сату үшін бір ай көлемінде уақыт беруді сұраған. 
Сот отырысында өндіріп алушының өкілі Е.Е.Сулейменов  сот орындаушының ұсынысын қуаттап, жылжымайтын мүлікке өндіріп алу қажет екенін көрсетіп,  соттан ұсынысты қанағаттандыруды сұрады.
Тараптардың түсініктемелерін тыңдап, сотқа ұсынылған атқару өндірісінің материалдарын зерделеп, сот мынаны анықтады:
Қазақстан Республикасының Азаматтық процессуалдық кодексінің 251-1 бабының 1 бөлігіне сәйкес, Сот шешімін мәжбүрлеп орындау барысында берешекті өзге мүлік есебінен өтеу мүмкін болмаған кезде не мүлік жеткіліксіз болған кезде өндіріп алушы не сот орындаушысы борышкердің жылжымайтын мүлкіне, оның ішінде ондағы үлеске өндіріп алуды қолдану туралы арызбен сотқа жүгінуге құқылы.
«Атқару өндірісі және сот орындаушыларының мәртебесі туралы» заңның (әрі қарай-Заң) 55-бабының 5-бөлігіне сәйкес, борышкердің мүлкіне өндіріп алу атқару құжатын орындау үшін қажетті мөлшерде және көлемде, оның ішінде сот орындаушысының қызметін орындауға байланысты шығындарды ескере отырып, жасалады. Егер борышкердің басқа мүлкі жеткіліксіз болса, өндіріп алу борышкердің бағасы атқару құжатына сәйкес өндіріп алу сомасынан жоғары мүлкіне жасалуы мүмкін. Мұндай жағдайда мүлік сатылғаннан кейін борышкерге өндіріп алынған сомадан және атқару шығындарынан, сондай-ақ сот орындаушысының қызметі үшін алынған төлемнен артық қалған қаражат қайтарылады.
Қазақстан Республикасы Жоғарғы Сотының 2017 жылғы 31 наурыздағы №1 нормативтік қаулысындағы 7-тармаққа сәйкес, сот мүлікке өндіріп алу мәселесін шешкенде, Заңның 72-бабында көрсетілген мүлікті сату кезектілігі ережелерінен шығарып, борышкердің мүлкіне қатысты меншік құқығын, нақты құнын, мүлікке салынған шектеулерді анықтап, мүлік құнының қарыз сомасына сәйкестігін, атқару құжатының орындау мерзімін және басқа да маңызды жағдайларды ескеруі тиіс.
«Сот актілерін орындамағаны үшін жауаптылық туралы» Қазақстан Республикасы Жоғарғы Сотының 2003 жылғы 19 желтоқсандағы № 12 нормативтік қаулысына сай,  Сот актісін және атқарушылық құжатты орындамау деп борышкердің сот актісін орындауға шаралар қабылданбауы, өндіріп алу жүргізілуі мүмкін жалақыны және басқа да мүлікті жасырып қалуды, жұмыс орны туралы, заңды тұлға құрмай кәсіпкерлік қызметпен айналысудан түсетін кірістер туралы ақпарат бермеуді, міндеттемелерді орындаудан жалтару мақсатында мүлікті иеліктен шығару жөнінде мәмілелер жасауды, сондай-ақ ақшалай қаражат пен мүлікті басқа да мақсаттарға пайдалануға байланысты өзге де іс-қимылдарды санауға болады. 
«Соттардың атқарушылық іс жүргізу туралы заңнаманың кейбір нормаларын қолдануы туралы» Қазақстан Республикасы Жоғарғы Сотының 2017 жылғы 31 наурыздағы № 1 Нормативтік қаулысына сәйкес, Сот борышкердің мүлкін өндіріп алу туралы мәселені шешу кезінде Заңның 72-бабында көзделген борышкердің мүлкін өткізу кезектілігінің қағидаларын негізге алуға, мүліктің борышкерге тиесілі екендігін, оның нақты құнын және ондағы ауыртпалықты анықтауға, сондай-ақ мүлік құнының қалған берешектің мөлшеріне мөлшерлес болуын, атқарушылық құжаттың орындалуда болған мерзімін және басқа да назар аударуға болатын мән-жайларды бағалауға тиіс.
Сот материалдарды зерделеп, жеке сот орындаушы тарапынан Заңмен көзделген әрекеттер жүргізілгені анықталды. 
Жылжымайтын мүлікке қатысты нарықтық құнын анықтау бағалау туралы есеп тараптарға жолданған, борышкер заңмен белгіленген мерзімде бағалау туралы есепті шағымдамаған.
Алматы облысының мамандандырылған ауданарыл қэкономикалық сотының 2026 жылғы 16 сәуірдегі сот шешімінің негізінде  «Ернар» шаруа қожалығының басшысы Аманкул Советкалиевич Кожахметовтен «Балқаш» Кредиттік серіктестігі» жауапкершілігі шектеулі серіктестігінің пайдасына 15 000 000 (он бес миллион) теңге қарыз сомасы, 2 790 865 (екі миллион жеті жүз тоқсан мың сегіз жүз алпыс бес) теңге сыйақы сомасы, 533 725 (без жүз отыз үш мың жеті жүз жиырма бес) теңге мемлекеттік баж шығыны өндірілген. 
 Іс материалдарына тіркелген 2020 жылғы 16 маусымдағы сату-сатып алу шартына сәйкес, аталған жалжымайтын мүлік кадастрлық нөмірі-03:046:101:2779, Алматы облысы, Іле ауданы, Ащыбулақ а/о, Коккайнар ауылы, Байтерек көшесі, 49 үй, 1 пәтер борышкерге тиесілі.
2023 жылғы 28 наурыздағы кепіл шартына сәйкес жоғарыда көрсетілген жылжымайтын мүлік «Балқаш» Кредиттік Серіктестігі жауапкершілігі шектеулі серіктестігі кепіл ұстаушы болып табылады.
2026 жылғы 09 шілдедегі «Qualitative Cosultinq» ЖШС-нің № 07/03 есебіне сəйкес, борышкер Кожахметов Аманкул Советкалиевичтің атында тіркелген жоғарыда аталған жылжымайтын мүлкінің нарықтық құны 26 801 000 тенгеге анықталып, бұл жайлы орындау өндірісі бойынша 2026 жылғы 17 шілдеде тараптар таныстырылған.
Заңды күшіне енген сот актілері барлық мемлекеттік және жергілікті атқарушы органдарға, заңды тұлғаларға, лауазымды тұлғаларға, азаматтарға міндетті және Қазақстан Республикасының бүкіл аумағында орындалуға жатады. Сот анықтаған жағдайлар атқару құжатын көрсетілген тәсілмен орындаудың мүмкін еместігін көрсетеді, бұл борышкердің жылжымалы мүлкіне өндіріп алу негізі болып табылады.
Сот сот орындаушының ұсынысын қанағаттандыру қажет деп табады, осыған байланысты сот борышкердің жылжымалы мүлкіне өндіріп алу туралы өтінішті орынды  деп санайды.
Қазақстан Республикасының Азаматтық процессуалдық кодексінің  250-1, 268-269 баптарына сәйкес, сот

ҰЙҒАРДЫ:

Жеке сот орындаушысы Айдын Орынтаевич Омаргалиевтың борышкердің жылжымайтын мүлкіне өндіріп алу туралы ұсынысы қанағаттандырылсын.
Борышкер Аманкул Советкалиевич Кожахметовке тиесілі кадастрлық нөмірі-03:046:101:2779, Алматы облысы, Іле ауданы, Ащыбулақ а/о, Коккайнар ауылы, Байтерек көшесі, 49 үй, 1 пәтер жылжымайтын мүлкіне өндіріп алу қолданылсын.
Ұйғарымға наразы тарап, АПК-нің 429-бабының талаптарын сақтай отырып, Алматы облыстық сотының азаматтық істер жөніндегі сот алқасына, осы сот арқылы соттың ұйғарымын түпкілікті нысанда дайындалған күннен бастап он жұмыс күні ішінде шағым беруге, прокурор өтініш хат келтіруге құқылы.

Судья								Ибраева Д.С.

